Til din lokalforening

Oslo, 18.01.2021

**Tilbud om kurs i velferdsteknologiens muligheter våren 2021**

Pensjonistforbundet ønsker eldre skal få en bedre forståelse av hvilke muligheter som ligger på velferdsteknologifeltet. På grunn av situasjonen vi er inne i, Covid 19, kan vi ikke komme til dere for å holde opplæring. Vi vil derfor tilby dere gratis opplæring via nettet, via Teams. Vi tar ikke honorar. Foredragsholdere vil være prosjektleder Tone Bye og / eller en eller flere av våre dyktige prosjektmedarbeidere på feltet.

Ta kontakt med **tone.bye@pensjonistforbundet.no** ved spørsmål om tid og sted for kurs. Vi kurser i alle tema, eller utvalgte tema listet opp under. Dere kan velge mellom forskjellige temaer i et og samme foredrag, eller bestille et samlet foredrag om velferdsteknologi hvor alle temaer blir nevnt men hvor man ikke går i dybden.

**Forslag til tema**

* Velferdsteknologi for nybegynnere
* Velferdsteknologi og bolig
* Trygghet og mestring
* Digital avstandsoppfølging
* Forebygging, rehabilitering og velferdsteknologi
* En aktiv hverdag med velferdsteknologi
* Risikorydding
* Eget ansvar for egen alderdom
* Kommunenes og andre aktørers rolle på velferdsteknologifeltet
* Hvilken rolle har eldrerådet på feltet?

*Foredragene er utviklet på bakgrunn av tilbakemeldinger fra brukere, ansatte, samarbeidspartnere og relevante kunnskapsaktører på feltet.*.

Vennlig hilsen

PENSJONISTFORBUNDET

Tone Bye, prosjektleder MAS